पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर में सैनिटाइजर के जहरीले कारोबार का खुलासा हुआ है। देवेंद्र नगर में यह सर्जिसेफ प्लस नाम से यह सैनिटाइजर कपड़े का एक कारोबारी बनवा रहा था। शिकायत के बाद पुलिस ने छापा मारकर इस कारोबार का भंडाफोड़ किया है।
आज खाद्य एवं औषधि प्रशासन विभाग ने पकड़े गए सैनिटाइजर में मिथाइल एल्कोहल की मौजूदगी की जानकारी दी है। यहां से लिए गए 8 में से 3 सैंपल में खतरनाक मिलावट पाई गई है। बताया गया कि मिलावट की पुष्टि होने के बाद प्रशासन ने देवेंद्र नगर सेक्टर 4 स्थित इला ट्रेडिंग कंपनी के ऑफिस में छापा मारा। वहां से 14 हजार लीटर सैनिटाइजर और 10 हजार बोतल के बिल बरामद हुए हैं। पता चला कि कंपनी का संचालक राकेश सोमानी कपड़ा कारोबार की आड़ में जहरीला सैनिटाइजर बना रहा था। कंपनी संचालक के खिलाफ मामला दर्ज कर लिया गया है।
आसपास के जिलों में अभी भी बिक रहा यह सैनिटाइजर
सामने आया है कि यह जहरीला सैनिटाइजर रायपुर सहित आसपास के जिलों में सप्लाई किया गया है। यह वहां की दुकानों में अब भी बिक रहा है। इनपर कार्रवाई होना बाकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn